
1. UVOD


· Sedište Centra za sociajlni  Novi Pazar  se nalazi u Novom Pazaru, u ul. Stevana Nemanje br. 198 
·  Direktor Centra za socijalni rad je Mirzet Bektović, dipl. ekonomista
· Osnivač Centra za socijalni rad je Grad  Novi Pazar.
· Telefon : 020//312-633, fax: 020/5311-807
· E-mail: novipazar.csr@minrzs.gov.rs 
· Veb-sajt Centra: (www.csrnovipazar.ogr.rs)
· PIB: 101795802
· Matični broj: 07191383



Osnovu za izradu Plana i Programa čini uputstvo Ministarstva za rad, zapošljavanje, boračka i socijalna pitanja, Republičkog zavoda za socijalnu zaštitu, Komore socijalne zaštite, kao i nadležnih organa Gradske uprava Grada Novog Pazara.
Zakonsku osnovu čini Zakon o socijalnoj zaštiti,  Porodični zakon, Zakon o upravnom postupku, kao i niz drugih zakona koji su stavljeni u nadležnost Centru za socijalni rad i Odluka o pravima i uslugama u oblasti socijalne zaštite grada Novog Pazara. Polazna osnova za sačinjavanje Programa rada Centra za socijalni rad grada Novi Pazar za 2026. godinu je zakonski propisana nadležnost i delokrug rada, realizovana  socijalna i porodično-pravna zaštita u prethodnom period, kao i ukupno socio-ekonomsko stanje u lokalnoj zajednici i društvu.


	Centar za socijalni rad kao ključna ustanova socijalne zaštite će u 2026. godini sprovoditi stručne i upravne postupke i donositi odluke o ostvarivanju prava i pružanju usluga socijalne zaštite, i kao organ starateljstva, primenjivati mere porodično-pravne zaštite kao i vid pomoći i podrške pojedincima i porodicama radi savladavanja socijalnih i životnih teškoća i stvaranja uslova za zadovoljenje socijalnih životnih potreba.
Plan i program  je u krajnjoj instanci namenjen svim građanima,kao i svim socijalnim akterima, koji su zainteresovani za oblast socijalne zaštite. Plan i program usvaja Upravni odbor Centra za socijalni rad, a nakon toga daje se na usvajanje Gradskom veću Grada Novog Pazara i Skupštini grada  Novog Pazara na usvajanje. Nakon toga Plan i program rada biće objavljen u elektronskoj formi na zvaničnom sajtu Centra za socijalni rad Novi Pazar  https://www.csrnovipazar.org.rs/ gde će biti dostupan svim korisnicima interneta.

U cilju razvoja sistema socijalne zaštite aktivnosti Centra za socijalni rad biće i u 2026. godini usmerene na : 
- stvaranje uslova za pružanje kvalitetnih,efikasnih i ekonomičnih usluga građanima;
- poštovanje standarda najboljeg interesa porodice i posebno dece,osoba sa invaliditetom i starih i svih drugih posebno osetljivih grupacija stanovništva;
- uspostavljanje pluralizma usluga u partnerstvu vladinog i nevladinog sektor;
- realizaciju podrške korisnicima uz uvažavanje ljudskog dostojanstva i njihovog prava na izbor usluga i participaciju u postupku i odlukama.       
Izrada Programa rada Centra za sociajlni rad Novi Pazar za 2026. godinu, realizuje se sa ciljem da se u skladu sa raspoloživim materijalnim sredstvima planiraju aktivnosti kojima se na adekvatan način odgovara potrebama korisnika.
Godišnje planiranje Centra za socijalni rad Novi Pazar, daje osnov za unapređenje postojaćih socijalnih usluga i prava, za korisnike grada Novog  Pazara, a posebno za eventualni razvoj novih usluga prateći probleme i potrebe građana u zajednici. Naravno uvažavajući i potrebe stabilnog finansiranja usluga, tj. vodeći računa o sredstvima koja se mogu izdvojiti iz budzeta grada za te namene. Ovaj dokument takođe definiše i osnove planiranja nastupu u odnosima Centra sa javnošću, kao i načine i metode informisanja zajednice, mada u velikoj meri resurno Ministrastvo svojim instrukcijama dodatno uređuje ovu oblast, a praksa i stavovi resurnog Ministarstva su se unazad par godina menjali.
 Operativno planiranje  socijalne zaštite će u 2026. godini, sprovoditi stručne i upravne postupke  u Centru za socijalni rad, kao i aktivnost usmerene na sagledavanje rada u prethodnoj i unapređivanje rada u narednoj godini. Svrha je: 

-  Operacionalizacija značajnih strateških i zakonskih dokumenata kako bi se ključna opredeljenja, zadaci i norme integrisali u praksu centra za socijalni rad;
- Stvaranje pretpostavki za bolju koordinaciju rada unutar službi centra i koordinaciju među akterima angažovanim na razvoju sistema socijalne zaštite na lokalnom nivou; 
- Definisanje polaznih osnova za unapređenje kvaliteta usluga za krajnje korisnike; 
- Postavljanje osnove za proaktivan odnos centra prema procesima i problemima građana u zajednici;
- Definisanje nastupa u odnosima centra sa javnošću, načinima i metodama informisanja zajednice;
- Stvaranje pretpostavki za stabilno finansiranje usluga namenjenih korisnicima i za prikupaljanje sredstava iz različitih izvora finsiranja;
- Otvaranje pretpostavki za rad na volonterskom menadžmentu i ;
[bookmark: _Hlk216080162]- Postavljanje nužnih pretpostvaki za uspešnu koordinaciju i delovanje prilikom kriznih situacija. 

2. DELATNOST CENTRA ZA SOCIJALNI RAD
	Centar za socijalni rad, u skladu sa članom 119. Zakona o socijalnoj zaštiti odlučuje o ostvarivanju prava korisnika utvrđenih ovim zakonom i o korišćenju usluga socijalne zaštite koje obezbeđuje Republika Srbija, autonomna pokrajina i jedinica lokalne samouprave i vrši druge poslove utvrđene zakonom i propisima donetim na osnovu zakona.
Javna ovlašćenja 
           Centar za socijalni rad, u skladu sa  Zakonom o socijalnoj zaštiti : 
1) procenjuje potrebe i snage korisnika i rizike po njega i planira pružanje usluga socijalne zaštite;
2) sprovodi postupke i odlučuje o pravima na materijalna davanja i o korišćenju usluga socijalne zaštite; 
3)  preduzima propisane mere, pokreće i učestvuje u sudskim i drugim postupcima; 
4) vodi propisane evidencije i stara se o čuvanju dokumentacije korisnika. 
           Poslovi iz stava 1. tač. 2) i 4) ovog člana koji se odnose na prava, odnosno usluge socijalne zaštite o čijem se obezbeđivanju stara Republika Srbija obavljaju se kao povereni, a organizaciju rada, normative i standarde stručnog rada u vršenju poverenih poslova propisuje ministar nadležan za socijalnu zaštitu.
           Poslove koji se odnose na prava, odnosno usluge socijalne zaštite o čijem se obezbeđivanju stara autonomna pokrajina, odnosno jedinica lokalne samouprave Centar za socijalni rad obavlja u skladu sa propisom koji donosi nadležni organ autonomne pokrajine, odnosno nadležni organ jedinice lokalne samouprave.
	Centar za socijalni rad Novi Pazar  je organizovan u dva organizaciona dela :
             - deo koji sprovodi poslove neposredne socijalne i porodično pravne zaštite i
             - deo koji pruža usluge zbrinjavanja starih u Domskom odeljenju za smeštaj starih, koje se prema Odluci Vlade R.S. o mreži ustanova 05 broj 560-9243/2010. godine od 16.12.2010. god. nalazi u sastavu Centra za socijalni rad Novi Pazar (,,Sl.gl.RS“ br.98/2010).
Poslovi u Centru za socijalni rad Novi Pazar grupišu se prema specifičnim karakteristikama grupa korisnika, prema funkcijama, odnosno prirodi radnih procesa, prema ishodima koji nastaju  u procesu realizacije pomoći i podrške korisnicima i načinu zadovoljavanja njihovih potreba u skladu sa odgovornostima, znanjima i veštinama zaposlenih.                                                    
Poslovi koji se obavljaju u Centru grupišu se na:
             - poslove socijalnog rada;
             - upravno-pravne poslove;
             - poslove planiranja i razvoja;
             - finansijsko-administrativne, tehničke i pomoćne poslove.
Organizacione jedinice u Centru su:                                              
       - Služba za zaštitu dece i mladih;
       -  Služba za zaštitu odraslih i starih;
      - Služba za upravno-pravne poslove sa prijemnom kancelarijom i kancelarijom za materijalna davanja;
       - Služba za pružanje pomoći u kući;
       - Služba za finansijsko-administrativne i tehničke i pomoćne poslove;
       - Služba Domskog odeljenja.   

Drugi poslovi centra za socijalni rad 

                 Centar za socijalni rad  u skladu sa članom 121. Zakona o socijalnoj zaštiti inicira i razvija preventivne i druge programe koji doprinose zadovoljavanju individualnih i zajedničkih potreba građana u oblasti socijalne zaštite na teritoriji jedinice lokalne samouprave za koju je osnovan, doprinosi sprečavanju i suzbijanju socijalnih problema i obavlja i druge poslove u oblasti socijalne zaštite, u skladu sa zakonom i drugim propisima. 

Pružanje usluga u centru za socijalni rad
                  Centar za socijalni rad u skladu sa članom 122. Zakona o socijalnoj zaštiti  pruža usluge procene i planiranja, a druge usluge socijalne zaštite može pružati samo u okviru svoje posebne organizacione jedinice, ako dobije licencu za pružanje određene usluge i ako u lokalnoj zajednici nema drugog ovlašćenog pružaoca usluge socijalne zaštite.
                 Stručni radnik Centra za socijalni rad koji je raspoređen na radno mesto na kom se obavljaju poslovi javnih ovlašćenja ne može u radno vreme da radi na pružanju usluga koje po ovom zakonu obezbeđuje jedinica lokalne samouprave. 
	Kada je delatnost u pitanju, Centar za socijalni rad  odlučuje o ostvarivanju prava i korišćenju usluga socijalne zaštite, u skladu sa republičkim zakonima i aktima jedinice lokalne samouprave. Takođe, učestvuje u poslovima planiranja i razvoja preventivnih i drugih programa.
           Centar za socijalni rad, u skladu sa  Zakonom o socijalnoj zaštiti : 
1) procenjuje potrebe i snage korisnika i rizike po njega i planira pružanje usluga socijalne zaštite;
2) sprovodi postupke i odlučuje o pravima na materijalna davanja i o korišćenju usluga socijalne zaštite; 
3) preduzima propisane mere, pokreće i učestvuje u sudskim i drugim postupcima; 
4) vodi propisane evidencije i stara se o čuvanju dokumentacije korisnika. 
	Ciljevi socijalne zaštite se ostvaruju pružanjem usluga socijalne zaštite i drugim aktivnostima koje predupređuju, umanjuju ili otklanjaju zavisnost pojedinaca i porodica od socijalnih službi.
 	Centar za socijalni rad Novi Pazar  će svoju ukupnu delatnost u toku 2026. godine  realizovati na osnovu sledećih zakona i podzakonskih akata:
1. Zakon o socijalnoj zaštiti 
2. Porodični zakon
3. Zakon o socijalnoj karti
4. Zakon o maloletnim učiniocima krivičnih dela i krivičnopravnoj zaštiti maloletnih lica
5. Zakon o prekršajima
6. Zakon o izvršenju krivičnih sankcija prema maloletnicima
7. Krivični zakonik
8. Zakon o zabrani diskriminacije
9. Zakon o sprečavanju nasilja u porodici
10. Zakon o opštem upravnom postupku
11. Odluka o socijalnoj zaštiti građana na teritoriji Grada Novog Pazara
12. Pravilnik o organizaciji, normativima i standardima rada CSR
13. Pravilnik o bližim uslovima i procedurama za sticanje prava iz Odluke o socijalnoj zaštiti građana na teritoriji Grada Novog Pazara
14. Pravilnik o bližim uslovima i standardima za pružanje usluga socijalne zaštite
15. Pravilnik o organizaciji usluge Pomoć u kući i kriterijumima i merilima za učešće korisnika u troškovima usluga
16. Pravilnik o načinu i uslovima pružanja usluge personalne asistencije  osobama sa invaliditetom na teritoriji Grada Novi Pazar.
17. Pravilnik o organizaciji usluge  Gerontološkog centra - Domskog odeljenja
18. Pravilnik o načinu i uslovima pružanja usluge dnevnog boravka za mlade i odrasle osobe sa smetnjama u mentalnom razvoju i standsardima rada.


	Pored zakona koje sprovodi u praksi, Centar za socijalni rad će u svom radu sprovoditi i određene strategije:
1. Strategija razvoja socijalne zaštite Republike Srbije
2. Strategija za smanjenje siromaštva Republike Srbije
3. Nacionalna strategija  za poboljšanje položaja žena i upravljanje rodne ravnopravnosti
4.  Nacionalna strategija za sprečavanje i suzbijanje nasilja nad ženama u porodici i partnerskim odnosima
5. Nacionalna strategija za prevenciju i zaštitu dece od  nasilja u porodici.
6. Nacionalna strategija o starenju
7. Nacionalna strategija borbe protiv trgovine i akcioni plan za njeno sprovođenje.
8. Strategija unapređenja  položaja OSI

	Propisi koje je Centar za socijalni rad Novi Pazar sam doneo na svoje funkcionisanje:
1. Odluka o izmenama i dopunama Statuta CSR Novi Pazar
2. Odlukama o izmenama i dopunama Odluke o osnivanju Centra za socijalni rad  Novi Pazar
3. Pravilnik o disciplini i ponašanju zaposlenih
4. Pravilnik o troškovima reprezentacije 
5. Pravilnik o nabavkama 
6. Pravilnik o bližem uređenju planiranja javnih nabavki sprovođenja postupka javnih nabavki i praćenja
7. Izvršenje ugovora o javnim nabavkama
8. Pravilnik o bližem uređenju sprovođenja postupaka nabavki na koje se zakon o javnim nabavkama ne primenjuje
9. Rešenje o imenovanju komisije za popis i procenu vrednosti imovine štićenika
10. Vodič kroz prava osoba sa invaliditetom
11. Pravilnik o evidenciji radnog vremena u CSR Novi Pazar
12. Pravilnik o bezbednosti i zdravlju
13. Pravilnik o radu
14. Pravilnik o uslovima i načinu korišćenja službenog vozila CSR Novi Pazar
15. Pravilnik o finansijskom poslovanju i računovodstvu
16. Pravilnik o budžetskom računovodstvu i računovodstvenim politikama
17.  Poslovnik o radu Upravnog odbora
18. Akt o proceni rizika na radnom mestu i radnoj okolini
Centar za socijalni rad će i u planskoj 2026. godini nastojati da se stručnim radom afirmiše kao ustanova koja ima posebno mesto u celokupnom sistemu socijalne politike i socijalne zaštite. Kao stručni nosilac poslova i radnih zadataka iz oblasti socijalne i porodično-pravne zaštite Centar za socijalni rad u Novom Pazaru će i u toku 2026. godine nastojati da, kao davalac usluga, realizuje planske i programske zadatke u ovoj oblasti. Neposredno ostvarivanje socijalne zaštite, tj. pružanje usluga i rešavanje o određenim pravima  građana i porodica iz oblasti socijalne, porodično-pravne i starateljske zaštite, jedna je od osnovnih funkcija Centra za socijalni rad u Novom Pazaru i u planskoj 2026. godini.             
I u toku planskog perioda osnovni pravci rada i delovanja Centra za socijalni rad biće zasnovani na trenutnom stanju i dostignutom nivou razvoja socijalne zaštite u našoj sredini.
 Grad Novi Pazar je veoma bremenit socijalnim problemima koji iz godine u godinu postaju izraženiji, brojniji i složeniji, a uslovljeni su mnogobrojnim faktorima.
 Centar za socijalni rad u Novom Pazaru će i u toku planske 2026. godine nastojati  da neposredno pruža oblike, mere i usluge socijalne zaštite pojedincima, porodicama i zajednicama kojima je potrebna socijalna zaštita, a koji se nađu u stanju socijalne potrebe. U tom smislu Centar će nastojati da ostvari svoju ulogu kroz organizovane i planirane aktivnosti pojedinaca, stručnih timova i saradnika primenom različitih metoda i oblika rada. Pružanje usluga i oblika socijalne zaštite podrazumeva i primenu različitih metodološko-metodskih pristupa: rad sa pojedincem, grupni socijalni  rad i rad u zajednici.                                     
[bookmark: _Hlk217639333]           Veoma bitna odrednica u planiranju socijalno-zaštitnih funkcija Centra za socijalni rad je broj stanovnika u opštini, podaci o natalitetu, mortalitetu, prirodnom i mehaničkom priraštaju, sklapanju i razvodu braka, broj domaćinstava, starosnoj i obrazovnoj strukturi stanovništva itd. Pored toga bitan segment predstavlja i stanje u privredi, broj  zaposlenih,broj lica koja se nalaze na evidenciji nezaposlenih, kao i dostignutinivo razvoja socijalne zaštite  u opštini Novi Pazar.
             Teritorija grada Novog Pazara prostire se na površini  od 742 km2. Prema popisu stanovništva koje je obavio Republički zavod za statistiku u 2022. godini u Novom Pazaru je popisano  106.720 građana, od toga u gradskom naseslju živi 71.462 stanovnika , a ostalo 35.258 stanovnika. Novi Pazar je odlukom Vlade Republike Srbije dobila status grada,a prema tim kriterijumima status grada dobijaju opštine sa preko 100.000 stanovnika. Ovo ima direktnog uticaja na delatnost Centra za socijalni rad kad se tiče broja stručnih i drugih radnika, koji su potrebni za rad u Centru, ali će o tome biti više reči u odeljku koji se odnosi na organizaciju rada i broju stručnih i drugih  radnika.  Centar za socijalni rad u Novom Pazaru je ustanova socijalne zaštite osnovana Odlukom Skupštine opštine Novi Pazar br. 2642/1 od 11. 03. 1966. godine. Ustanove socijalne zaštite osnivaju se radi ostvarivanja prava u oblasti socijalne zaštite i pružanja usluga socijalne zaštite, kao i radi obavljanja razvojnih, savetodavnih, istraživačkih i drugih stručnih poslova u socijalnoj zaštiti. Centar za socijalni rad (u daljem tekstu Centar), u skladu sa aktima jedinice lokalne samouprave, učestvuje u poslovima planiranja i razvoja socijalne zaštite u lokalnoj zajednici, inicira i razvija  preventivne i druge programe koji doprinose zadovoljavanju individualnih i zajedničkih potreba građana u oblasti socijalne zaštite. Godišnje operativno planiranje Centra je aktivnost koja za cilj ima sagledavanje rada u prethodnoj i unapređenje u narednoj godini.	
Planom primene mera za predstojeći zimski period za 2025/2026. godine donosi se radi preduzimanja preventivnih i operatvnih aktivnosti zaštite i spasavanja stanovništva i materijalnih dobara. Plan se fokusira na delovanje u uslovima ekstremnih padavina i dugotrajnih hladnih talasa, a obavezno sadrži:
1) preventivne mere i aktivnosti zaštite tokom pojave većih količina snežnih padavina;
2) zaduženja za sprovođenje i kontrolu sprovođenja preventivnih mera i aktivnosti;
3) mere i aktivnosti za postupanje u slučaju pojave većih snežnih padavina i mogućeg nailaska hladnog talasa.
          U skladu sa instrukcijama nadležnih organa Centar za socijalni rad sa Domskim odeljenjem je i u prethodnom periodu preduzimao odgovarajuće mere zaštite, a ističemo da će se i u 2026. godini nastaviti sa primenom svih ovih aktivnosti u cilju očuvanja zdravlja korisnika i radnika.
	Osnovu za izradu ovog Plana i programa čine: zvanični statistički podaci preuzeti iz publikacija i objava Republičkog zavoda za statistiku, informacije koje su dostavile relevantne institucije, podaci iz baze podataka Centra i interne evidencije (knjige starateljsatva, Registar, evidencije rukovodilaca, supervizora i voditelja slučaja).
             Plan i program rada je rađen po jedinstvenom modelu Republičkog zavoda za socijalnu zaštitu i koristiće se za analizu i objedinjavanje podataka na republičkom nivou. Plan i program rada Centra za socijalni rad Novi Pazar za 2026. godinu će biti objavljen na zvaničnom sajtu Centra i biće dostupan svim zainteresovanim subjektima, razmatraće ga Upravni odbor Centra, Gradsko veće i Skupština Grada Novog Pazara.
              Delatnost i ovlašćenje Centra se ostvaruje kroz primenu zakona, podzakonskih akata, realizacijom programskih dokumenta kojima se definišu funkcije i poveravaju zadaci.  Po Zakonu o socijalnoj zaštiti, delatnost centara obezbeđuje Republika Srbija i jedinica lokalne samouprave. Centar, kao ustanova koja obavlja poslove ostvarivanja prava od opšteg interesa delovao je na osnovu brojnih zakona.
             U vršenju javnih ovlašćenja centar ima dve funkcije: funkciju organa starateljstva i funkciju socijalne zaštite koja je regulisana Zakonom o socijalnoj zaštiti. 
U vršenju javnih ovlašćenja Centar kao ustanova socijalne zaštite i kao organ starateljstva, postupa u skladu sa normativima i standardtima utvrđenim Pravilnikom o organizaciji, normativama i standardima rada u centrima za socijalni rad.
	Kada su  u pitanju lokalna prava i usluge, Centar za socijalni rad Novi Pazar, radi procenu statusa i potreba korisnika i donosi rešenje o pravu na korišćenje usluga, i za neke od njih pruža samostalno usluge ili u saradnji sa drugim subjektima u gradu.			             U vršenju drugih poslova utvrđenih Zakonom, Centar postupa po standardima i normativima koje utvrđuje nadležni organ jedinice lokalne samouprave. Nivo prava i usluga socijalne zaštite određen je finansiranjem, koje je dvojako: iz budžeta Republike i budžeta Grada.
              Reforme u cilju demokratizacije našeg društva,koje se razvija u pravcu evropskih integracija, podrazumevaju i uvođenje savremenog modela socijalne politike. Osnovni cilj nove socijalne politike je efikasan sistem socijalnih transfera i zadovoljavanja osnovnih potreba građana koji je u funkciji zaštite ljudskih prava. Ciljevi socijalne zaštite su , u vezi s tim, efikasne materijalne usluge i razvijena mreža institucija i socijalnih usluga, koje mogu da otklone ili ublaže osnovne rizike kojima su izloženi građani.
              Ukupne promene političkog, privrednog i vrednosnog sistema, kao i nepovoljna demografska kretanja, koja su dovela do narušenog socijalnog raslojavanja ravnoteže našeg društva. Posledice su veliki porast nezaposlenosti, siromaštva i socijalnog raslojavanja i povećana ugroženost dece, nemoćnih i starijih ljudi, usled smanjenih mogućnosti porodice i društva da ostvari svoju zaštitnu ulogu. Realan izazov tranzicije predstavlja i porast različitih oblika asocijalnog ponašanja i novih oblika kriminala. U sistemu socijalne zaštite se, kao i u drugim sistemima socijalne sigurnosti, javljaju brojni problemi koji zahtevaju novo prilagođavanje promenama i dogradnju sistema.
 Osnovni cilj je smanjenja broja siromašnih i razvoj efikasnije socijalne zaštite:
    - poboljšanje prepoznavanja i utvrđivanja najsiromašnijih i veća usmerenost na radno nesposobne članove društva;
    -  razvoj usluga socijalne zaštite koje podržavaju život u zajednici-dnevnih boravaka za lica sa posebnim potrebama,kućne nege i pomoći u kući ,hraniteljstva;
   -  razvoj profesionalnih standarda, procedura, protokola i normativa;
   - poboljšanje informisanosti građana o različitim programima socijalne zaštite;
   -  povezivanje svih aktera socijalne zaštite na lokalnom nivou;
           -   preispitivanje i unapređenje zaštite osoba sa invaliditetom.
                Kao stručni nosilac poslova i radnih zadataka iz oblasti socijalne i porodično-pravne zaštite Centar za socijalni rad u Novom Pazaru će i u toku 2026. godine nastojati da, kao davalac usluga, realizuje planske i programske zadatke u ovoj oblasti.
                    I u toku planskog perioda osnovni pravci rada i delovanja Centra za socijalni rad biće  zasnovani na trenutnom stanju i dostignutom nivou razvoja socijalne zaštite u našoj sredini.
                   U skladu sa reformskim opredeljenjima našeg društva Plan i program rada Centra za socijalni rad u Novom Pazaru za 2026. godinu predstavlja realnu osnovu i polaznu tačku u određivanju elemenata planiranja, nosioca i postupaka planiranja i potreba za socijalnom zaštitom u našem gradu. Zato su kao početni elementi planskih i programskih aktivnosti Centra za socijalni rad uzeti nivo društveno-ekonomskog razvoja naše zemlje, nivo potreba za socijalnom zaštitom u našem gradu,kao i ukupne mogućnosti Centra, kao davaoca usluga socijalne i porodično-pravne zaštite.              

3. ORGANIZACIONA STRUKTURA

	Organizaciona struktura Centra utvrđena je Pravilnikom o organizaciji, normativama i standardima rada Centra za socijalni rad i Statutom Centra. Unutrašnju organizaciju Centra čine: direktor, organizacione  jedinice Centra-službe, stručna i savetodavna tela.
	Organizaciona struktura i unutrašnje  uređenje Centra treba da omogući sagledavanje i dosledno upravljanje obimom posla, uspostavljanje celovitog sistema odgovornosti.

Poslovi koji se obavljaju u Centru za socijalni rad, grupišu se na: 
· poslove socijalnog rada ( poslovi voditelja slučaja i supervizora),
· upravno-pravne poslove,
· poslove planiranja i razvoja,
· finansijsko-administrativne i tehničke poslove.

	Na osnovu Pravilnika o unutrašnjoj organizaciji i sistematizaciji poslova Centra za socijalni rad, tokom godine će stručni rad biti organizovan kroz sledeće oblike:
- stručne službe;
- stručna savetodavna tela.
	Celokupna delatnost Centra za socijalni rad, biće organizovana u okviru sledećih službi:
1. Služba za zaštitu dece i mladih;
2. Služba za zaštitu odraslih i starih;
3. Služba za prijem i upravno-pravne poslove i kancelarijom za materijalna davanja;
4. Služba za Pomoć u kući za odrasla i stara lica;
5. Služba za finansijsko-administrativne i tehničke i pomoćne poslove;
6. Služba Domskog odeljenja.
	U okviru službe za prijem i upravno-pravne poslove biće organizovane sledeće kancelarije:
1. prijemna kancelarija;
2. kancelarija za upravno- pravne poslove;
3. kancelarija materijalna davanja.
	U okviru službi u toku godine, stručni rad će biti organizovan na principu metoda vođenja slučaja i supervizije predmeta.
Za organizovanje i upravljanje procesom rada u ustanovi u toku godine biće zaduženi:
· Upravni odbor;
· Nadzorni odbor;
· Direktor;
· Kolegijum CSR;
· Rukovodioci službi;
· Supervizori službi.

	Centar za socijalni rad ima zakonsku obavezu pružanja usluga neodložnih intervencija. To čini tokom 24- časova dežurstva stručnih radnika u saradnji sa Policijskom upravom Grada Novog Pazara. U toku godine biće obaveza stručnih radnika da postupaju u rokovima, shodno težini problema koji se mora rešiti:
· Neodložno (rok24 časa);
· Hitno (rok tri dana);
· Redovno (rok pet dana).
	Pored neposredne zaštite korisnika, Centar za socijalni rad je u obavezi da u toku godine realizuje poslove praćenja i izveštavanja o stanju socijalne zaštite građana. Vrlo je bitno utvrditi aktuelno stanje i mapirati potrebe različitih grupa korisnika u lokalnoj zajednici, a u cilju planiranja i razvoja usluga socijalne zaštite u skladu sa finansijskim mogućnostima Grada Novog Pazara. 
3.1 Uslovi rada
		Prema Zakonu o socijalnoj zaštiti (čl. 112.) sredstva za izgradnju, opremanje i osavremenjivanje ustanove Centra za socijalni rad obezbeđuju se u budžetu Grada Novog Pazara koji je osnivač ove ustanove. Centar za socijalni rad ova sredstva ne dobija iz budžeta Republike, odnosno Ministarstva za rad,zapošljavanje,boračka i socijalna pitanja. Kako je zgrada u kojoj se nalazi Centar za socijalni rad u veoma lošem stanju i potrebna je hitna adaptacija cele zgrade. Naša ustanova očekuje i u narednoj godini značajnu pomoć gradske uprave Grada Novog Pazara, odnosno izdvajanje iz gradskog budžeta za ove namene.
U tom smislu za 2026. godinu smo planirali da se izvrše sledeći radovi :

1. Ukoliko se steknu uslovi nadogradnja ili adaptacija prizemlja zgrade; 
2. Adaptacija i opremanje namenske prostorije za održavanje ličnih odnosa deteta sa roditeljima u kontrolisanim uslovima;
[bookmark: _Hlk219108178]3.    Izgradnja kancelarija za prijem osoba sa invaliditetom;
4.    Rekonstrukcija sa obezbeđenjem kompjuterske mreže;
5.  Rekonstrukcija  još preostala 2 mokra čvora  u poslovnim prostorijama Centra za socijalni rad;
6.     Nabavka repromaterijala za električne instalacije za kompjutere;
7.     Nabavka kancelarijskog materijala;
8.      Nabavka kancelarijskog nameštaja i opreme (kompjuteri, skeneri,
kopir- aparati, štampači, toneri, stolovi, stolice, it.).
       9. Radovi na objektu Domskog odeljenja,uređenje dvorišta,zasađivanje cveća,kao i nabavka odgovarajuće opreme (kompjuteri, medicinski kreveti, kolica, televizori, fotokopir aparati, oprema za ambulantu i fizikalnu terapiju, itd.).

[bookmark: _Hlk218981360]


3.2. Informacioni sistem 

	Ministarstvo za rad, zapošljavanje, boračka i socijalna pitanja je u predhodnom periodu pustilo u rad novi jedinstveni Informacioni sistem socijalne zaštite (SOZIS) za centre za socijalni rad širom Srbije.
	S obzirom da su se radnici Centra za socijalni rad prilagodili radu u ovom sistemu, u 2026. godini, nastaviće se usavršavanjem rada u ovom sistemu, kao i samog sistema, jer je ispoljio izvesne nedostatke.
	Novi informacioni sistem će omogućiti identičan rad svih centara za socijalni rad kao i različite mogućnosti pretraživanja baze podatake. U sistem će se razvijati prateći sve zahteve, a stručni radnici će se kontinuirano informatički usavršavati za rad.
U planskoj godini stručni radnici će nastaviti sa unosom podataka u registar ,,SOCIJALNA KARTA“. U dosadašnjem radu na njegovoj primeni  Centar je od strane ministarstva  ocenjen visokom ocenom na rešavanju prispelih notifikacija.
	Takođe je neophodno informatičko-tehničku opremu konstantno obnavljati jer novi standardi koji se postavljaju zahtevaju noviju opremu. Novi informacioni sistemi ministarstva takođe zahtevaju savremeniju opremu.
Podaci o radu Centra biće dostupni svim zainteresovanim građenima na sajtu Centra (www.csrnovipazar.ogr.rs) i na sajtu Poverenika za informacije od javnog značaja i zaštitu podataka o ličnosti kroz Informator o radu ustanove.


3.3. Vozni park
	
	Centar za socijalni rad zajedno sa domskim odeljenjem poseduje:  tri putnička vozila, dva  kombi vozila, i dva terenska vozila. 
	U planskoj godini potrebno je obezbediti bar još jedno terensko vozilo radi posete korisnika na terenu. 
[bookmark: _Hlk216087418]U toku 2013. godine smo dobili namenska sredstva od strane Ministarstva  za rad, zapošljavanje, boračka  i socijalna pitanja za kupovinu putničkog vozila za potrebe Domskog odeljenja, tako da smo kupili novo putničko vozilo marke ,,Chevrolet Aveo“.
U decembru mesecu 2016. godine dobili smo sredstva za kupovinu novog putničkog vozila i kupili smo vozilo ,,Fiat Tipo“. Takođe, posedujemo i 2 kombi vozila marke ,,Zastava“ koja su namenski  prilagođena potrebama osoba sa invaliditetom i opremljena pristupnom rampom.
U toku leta 2021. godine, uz brojne uštede, uspeli smo da kupimo dva polovna vozila marke ,,Škoda Fabie“, za terenski rad Centra za socijalni rad i Službe ,,Pomoć u kući za odrasla i stara lica i osobe sa invaliditetom.
Takođe, u toku leta 2025. godine, vozni park je dodatno osnažen donacijom putničkog vozila marke ,,Toyota“ od strane Grada Novog Pazara. 

4. KADROVSKA STRUKTURA

	U sagledavanju kapaciteta kojima Centar raspolaže najpre treba poći od ljudskih resursa. Planira se u toku 2026. godine da će u Centru za socijalni rad biti angažovano 87 radnika na neodređeno vreme . Od ukupnog broja, 54 radnika finansira resurno ministarstvo, 17 radnika lokalna samouprava, dok se 16 radnika finansira iz cene smeštaja.  Radi održavanja dostignutog nivoa usluga i adekvatnog odgovara na povećan broj korisnika, neophodno je jačanje stručnog tima kroz zapošljaanje dodatnih radnika na poslovima stručnog rada.Tokom   godine će biti angažovano radnika i iz cene smeštaja. Takođe, u planskoj 2026. godini je planirano još zapošljavanja radnika u domskom odeljenja. 
                    Iz budžeta Gradske uprave grada  Novog Pazara finansira se ukupno 17 radnika, od kojih je 8 angažovano na poslovima stručnog i drugog rada, dok je preostalih 9 zaposleno u okviru Službe pomoći u kući koja je formirana pri Centru za socijalni rad.
                     Radeći na pripremi prilagođavanja organizacije i rada Centra za socijalni rad u Novom Pazaru u skladu sa Pravilnikom o organizaciji, normativima i standardima rada centra za socijalni rad koji je objavljen u ,,Sl. gl.RS br.59/2008. i normativu kadrova po članu 41.-43. navedenog Pravilnika, neophodno je izvršiti prijem potrebnog broja stručnih radnika u skladu sa rešenjem Ministarstva  za rad, zapošljavanje, boračka  i socijalna pitanja. 
                    Kao što je poznato naš grad prema  podacima popisa iz 2022. godine podacima sada ima 106.720 stanovnika, pored toga broj korisnika usluga ovog centra iz godine u godinu znatno se povećavao, što se može utvrditi iz izveštaja o radu centra, koje smo redovno dostavljali  Ministarstvu za rad, zapošljavanje, boračka i socijalna pitanja i gradskoj Upravi grada Novog Pazara.
                     Iz svega napred iznetog potrebno je u saradnji sa Ministarstvom za rad,zapošljavanje,boračka i socijalna pitanja,kada se steknu uslovi, u toku 2026. godine izvršiti usklađivanje postojećeg broja i strukture radnika sa novim rešenjem u skladu sa Pravilnikom o organizaciji, normativima i standardima rada Centra za socijalni rad, kao i broj radnika Domskog odeljenja prema rešenju Ministarstva koji se finansiraju iz cene smeštaja. Ovo predstavlja veliki problem u funkcionisanju kako Centra za socijalni rad, tako i Domskog odeljenja-Gerontološkog centra. U Centru za socijalni rad nedostaje 3 stručna radnika, a u Gerontološkom centru nam je potrebna saglasnost za prijem radnika na neodređeno vreme koji se finansiraju iz cene smeštaja. Zaključno sa 31.12.2025. godine na smeštaju u domu smo imali 93 korisnika i neodostatak potrebnog broja radnika dovodi u pitanje normalno funkcionisanje ustanove.   

5. ORGANIZACIJA RADA

	U 2026.  očekujemo da će doći do daljeg smanjena korisnika Centra za socijalni rad.
	Međutim, zadnjih godina  došlo je do smanjnja broja korisnika socijalne zaštite u odnosu na druge kategorije korisnika sa evidencije Centra. Pa tako da u planskoj godini očekujemo  takođe blago smanjenje njihovog broja ili bar da ostanu na istom nivou kao i predhodne godine.
	No bez obzira na očekivani pad broja korisnika i u narednoj godini, očekuje se pojačana aktivnost u oblasti rešavanja porodično pravne problematike na prvom mestu razvod braka i nasilje u porodici, smeštaj lica u ustanovama socijalne zaštite, starateljstva dece, odraslih i starih lica i sprovođenje preventivnih mera.
 	Pored redovnih poslova iz delokruga rada Centra, definisanih zakonom kao i Pravilnikom o organizaciji, normativima i standardima rada u centrima za socijalni rad u okviru Službi će biti posvećena posebna pažnja određenim  aktivnostima.

5.1. SLUŽBA ZA ZAŠTITU DECE I MLADIH

          Služba za zaštitu dece i mladih se primarno bavi zaštitom maloletnih lica –dece do 18. godine života i mladih do 26. godine života kada im je usled porodičnih i drugih životnih okolnosti, ugrožen razvoj, bezbednost i zdravlje, odnosno ako je izvesno da bez podrške sistema socijalne zaštite mogu da dostignu optimalni nivo razvoja.

Služba će se u 2026. godini, naročito baviti decom i mladima:
-  kada su bez roditeljskog staranja ili u riziku od gubitka roditeljskog staranja, ako roditelj, staratelj ili drugo lice koje se o njemu neposredno stara nije u stanju da se o njemu stara bez podrške sistema socijalne zaštite, usled zdravstvenih razloga, mentalnog oboljenja, intelektualnih teškoća il nepovoljnih socio-ekonomskih okolnosti. Zbrinjavanje dece bez roditeljskog staranja realizovaće se kroz starateljsku zaštitu i smeštaj u srodničku ili hraniteljsku porodicu,rukovodeći se najboljim interesom deteta i najmanje restriktivnim okruženjem za dete.
            Tokom godine, radiće se na redovanim postupcima ponovnog pregleda dece pod starteljstvom i dece na smeštaju, kao i na izradi planova zaštite za naredni period u saradnji sa Centrom za porodični smeštaj i usvojenje u Kragujevcu.
            Nastaviće se sa stručnim procenama potencijalnih usvojitelja i hranitelja, a u cilju procene njihove opšte podobnosti, koja obuhvata i edukaciju, za čije vođenje su obučeni zaposleni u okviru Službe. Radiće se i na proceni podobnosti dece za usvojenje, a potom i na praćenju uzajamnog prilagođavanja deteta na porodicu potencijalnih usvojitelja, kako bi došlo do zasnivanja usvojenja.
            Služba će sačiniti plan poseta korisnika koji se nalaze u ustanovama socijalne zaštite
 i u hraniteljskim porodicama.
-  iz porodica sa poremećenim porodičnim odnosima. Centar će dostavljati nalaze i stručno mišljenje na zahtev suda o vršenju roditeljskog prava, kao i o modelu viđenja, zatim o izmeni vršenja roditeljskog prava,te izmeni ličnih kontakata dece sa roditeljem sa kojim ne žive.Nastaviće se i sa praćenjem odvijanja ličnih kontakata dece sa roditeljima u kontrolisanim uslovima;
-  sa decom sa poremećajem u ponašanju. Nastaviće se saradnja sa pravosudnim organima oko izbora i primene vaspitnih mera, zatim dostava mišljenja sudu pred kojim se vodi krivični postupak protiv maloletnika, periodičnih izveštaja o realizovanju vaspitnih mera, dostavljanje nalaza i stručnog mišljenja u odnosu na maloletna lica protiv kojih se vodi prekršajni postupak. Nastavlja rad sa krivično neodgovornom decom, u pravcu savetodavnog rada i sprečavanja recidiva, kao i sa maloletnim licima koja ispoljavaju asocijalne oblike ponašanja. Korisnike u vaspitnim ustanovama (Zavod, VPD), pratićemo i u narednoj godini, kroz posete, telefonske kontakte sa stručnim licima iz Ustanova i kroz periodične izveštaje koji nam se dostavljaju;
-  kada postoji opasnost da će postati žrtve ili već jesu žrtve zlostavljanja, zanemarivanja, nasilja i eksploatacije. Razlozi za izdvajanje dece iz bioloških porodica su najčešće grubo zanemarivanje i zlostavljnje dece od strane roditelja;
-  obezbeđivanje dodatne podrške deci iz osetljivih društvenih grupa, odnosno deci kojoj je iz različitih razloga i okolnosti potrebna dodatna podrška, kako bi postigli puno društveno učešće u svim sferama života (deca sa smetnjama u razvoju, invaliditetom, teškoćama u učenju, deca iz siromašnih porodica, deca romske nacionalnosti,) kroz uključivanje donatorskih sredstava i programa podrške.
Posebnu pažnju u toku planske 2026. godine posvetiti ovim kategorijama korisnika u cilju što bolje i potpunije zaštite.
5.1.2. Deca i mladi sa poremećajima u ponašanju 
                 U toku godine,u Centru za socijalni rad se radi na oko  450 predmeta koji se odnose na zaštitu dece i omladine u sukobu sa zakonom. Naime, u  toku  pripremnih  postupaka  kod Višeg suda, pokrenutih prema maloletnim učiniocima krivičnih dela, kao i dr. postupaka kod sudova i tužilaštava,  u zajedničkom radu se u toku godine radi na oko   400 predmeta. U prekršajnim postupcima, u 150 predmeta su dostavljeni nalazi i stručno mišljenje nadležnom prekršajnom sudu. 
                       Za potrebe PU u Novom Pazaru , na osnovu njihovih pisanih obaveštenja    predmeta preduzeli smo mere i usluge iz delokruga naše nadležnosti tj. delatnosti.
   U toku godine se dostavi oko 250 nalaza i stručnih mišljenja sudovima pred  kojima se  vode krivični postupci prema maloletnicima. Sudiji za  maloletnike kao i tužiocu za maloletnike dostavili smo redovne (šestomesečne) izveštaj o sprovođenju, tj. realizaciji vaspitnih mera. 
U 2025.godini zaštita dece i omladine u sukobu sa zakonom je realizovana na zadovoljavajući način, zbog toga što je Viši sud u Novom Pazaru angažovao dodatne ljudske resurse, i u 2026.godini ćemo nastojati da ovu saradnju još više unapredimo.
                      Procenom saradnje sa ostalim društvenim činiocima u lancu zaštite dece i omladine u sukobu sa zakonom dolazimo do zaključka da je ona generalno posmatrano  bila uspešna. Ipak, umreženost, tj. uvezanost svih društvenih aktera zaštite dece i omladine može biti organizovana na kvalitetniji način, što ćemo u planskoj 2026. godini nastojati da realizujemo.
Putem medija animirali smo probleme u kojima se trenutno nalaze službe koje se bave zaštitom dece i omladine u sukobu sa zakonom, kao i da smo pružili  konkretne predloge u smislu poboljšanja kvaliteta usluga koje pružamo ovoj kategoriji dece. Nastavlja se uspešna saradnja sa lokalnom samoupravom na funkcionisanju Dnevnog centra za decu i mlade sa rizikom u ponašanju. Ova usluga ostaje stub vaninstitucionalne zaštite, doprinoseći efikasnijem sprovođenju vaspitnih mera. 




5.2.   SLUŽBA ZA ZAŠTITU ODRASLIH I STARIH
               U Centru tokom 2026. godine zaštita prava i interesa odraslih i starijih lica odvijaće se kroz rad Službe za zaštitu odraslih i to:
 zaštita lica sa smetnjama u razvoju, invalidnih lica (telesni, intelektualni, mentalni, senzorni i druge vrste invaliditeta),
 zaštita materijalno ugroženih lica,
 zaštiti lica bez porodičnog staranja ( samačka i staračka domaćinstva),
 zaštiti lica sa porodičnim problemima ( konflikti u porodici, partnerski
konflikti, žrtve nasilja),
 zaštita lica sa poremećajima u ponašanju ( zloupotreba alkohola i opojnih droga, vršenje prekršajnihi krivičnih dela),
 zaštita lica sa problemima i potrebama koji nisu bliže specifikovani .
         U toku rada obezbeđivaće se ostvarivanje najboljeg interesa korisnika, poštujući
privatnost i poverljivost informacija.
Stručni radnici službe za odrasle i stare u 2026. godini radiće na poslovima:
 domskog smeštaja odraslih i starih, kao institucionalnog oblika zbrinjavanja lica kojima je ovaj vid zaštite  neophodan. Korisnici se smeštaju u Gerontološke centre i specijalizovane ustanove širom Srbije,
 realizacije i praćenja kvaliteta zbrinjavanja korisnika u hraniteljskim porodicama,
 urgentnog i neodložnog zbrinjavanja korisnika, u situacijama kada nemaju srodnike ili srodnici nisu u mogućnosti ili ne žele da vode brigu o licu koje je potrebno zbrinuti,
 realizovanja poseta svim specijalizovanim ustanova u kojima su smeštena lica pod starateljstvom, kao i korisnici smešteni u Gerontološkim centrima, po raspredu i na način koji je već definisan.
 Pritom će se izrađivati i planovi zaštite korisnika za naredni period u saradnji sa ustanovama,
 postavljanja privremenih ili stalnih staratelja korisnicima koji su delimično ili potpuno nesposobni da se staraju o svojoj ličnosti, imovini i interesima,
  realizacije poseta korisnicima pod starateljskom zaštitom o kojima brinu članovi porodice, kao i preispitivanje izveštaja staratelja,
 pribavljaće se potrebni dokazi po zahtevu Suda , davati nalazi i mišljenja, po zahtevima resornog ministarstva kao i drugih ministarstava, Zaštititnika građana, ustanova socijalne zaštite, zdravstvenih ustanova i dr.,
 poseban akcenat biće usmeren na zaštitu lica iz rizičnih grupa-ostarela lica kojima je potrebna i zdravstvena nega, osobe sklone zloupotrebi alkohola, beskućnici, lica posle izvršene kazne zatvora,
 pružanje pomoći porodicama i pojedincima po zahtevima, kroz neposredni i telefonski kontakt sa njima i njihovim srodnicima i posredovanja kod drugih  institucija u cilju ostvarivanja prava,podizanja kvaliteta života i osnaživanja samih korisnika da aktivnije učestvuju u rešavanju sopstvenih životnih problema,
 odlučivaće po zahtevima o ostvarivanju prava na uslugu Pomoć u kući.


Tim za nasilje
           Na preporuku resornog Ministarstva u 2017. godini u Centru je formiran interni tim koji se bavi  poslovima zaštite žrtava nasilja. Tim radi na prijavama koje se odnose na porodično, partnersko, vršnjačko nasilje, zanemarivanje dece. Po preuzimanju prijave, voditelj slučaja nastavlja rad u skladu sa procedurom stručnog rada. Prikuplja potrebne podatke, planira početnu procenu, uspostavlja kontak sa žrtvom, pravi plan bezbednosti za žrtvu, uzima izjavu od žrtve nasilja, izdaje pisano upozorenje nasilnicima, obaveštava OJT i sud o prekršenim merama, kontakt sa profesionalcima iz drugih  sistema, realizuje početnu procenu,sačinjava plan usluga mera za žrtvu nasilja ukoliko je to potrebno. Ukoliko se utvrdi potreba da se pokrene tužba po službenoj dužnosti za zaštitu od nasiljauključuje pravnika u vezi sačinjavanja tužbe. Ako se proceni da je žrtva sposobnada samostalno  koristi resurse institucija usmerava žrtvu na besplatnu pravnu pomoć kod advokata saradnika koji su posebno specijalizovani za rad sa žrtvama nasilja.
Stručni radnici tima rade na zaštiti žrtve ukoliko interveniše Mobilni tim Centra, u toku dežurstva i smeštaju žrtvu u sigurno okruženje.  Rad na otkrivanju i sprečavanju nasilja, u idućoj godini, odvijaće se i nadalje u saradnji sa institucijama, a u skladu sa Zakonom o sprečavanju nasilja u porodici, koji propisuje saradnju ključnih institucija kroz rad Grupe za koordinaciju (predstavnik/ca Osnovnog i Višeg javnog tužilaštva, Policijske uprave, Centra za socijalni rad i po potrebi nevladinih organizacija). Ovim zakonom uređuje se sprečavanje nasilja u porodici i postupanje državnih organa i ustanova u sprečavanju nasilja u porodici i pružanju zaštite i podrške žrtvama nasilja u porodici. Ovaj zakon ne primenjuje se na maloletna lica koja učine nasilje u porodici.
Cilj Zakona
                 Cilj ovog zakona je da na opšti i jedinstven način uredi organizaciju i postupanje državnih organa i ustanova i time omogući delotvorno sprečavanje nasilja u porodici i hitnu blagovremenu i delotvornu zaštitu i podršku žrtvama nasilja u porodici.
Sprečavanje nasilja u porodici, neposredna opasnost od nasilja u
porodici, nasilje u porodici

                Sprečavanje nasilja u porodici sastoji se od skupa mera kojima se otkriva da li preti neposredna  opasnost od nasilja u porodici i skupa mera koje se primenjuju kada je neposredna opasnost otkrivena.
                Neposredna opasnost od nasilja u porodici postoji kada iz ponašanja mogućeg učinioca i drugih okolnosti proizlazi da je on spreman da u vremenu koje neposredno predstoji po prvi put učini ili ponovi nasilje u porodici.
            Nasilje u porodici, u smislu ovog zakona, jeste akt fizičkog, seksualnog, psihičkog ili ekonomskog nasilja učinioca prema licu sa kojim se učinilac nalazi u sadašnjem ili ranijem bračnom ili vanbračnom ili partnerskom odnosu ili prema licu sa kojim je krvni srodnik u 
pravoj liniji, a u pobočnoj liniji do drugog stepena ili sa kojim je srodnik po tazbini i do drugog stepena ili kome je usvojitelj, usvojenik, hranjenik ili  hranitelj ili prema drugom licu sa kojim živi ili je živeo u zajedničkom domaćinstvu.
Ovaj zakon primenjuje se i na saradnju u sprečavanju nasilja u porodici (čl. 24– 27) u krivičnim postupcima za krivična dela:
1) Proganjanje (član 138a Krivičnog zakonika);
2) Silovanje (član 178. Krivičnog zakonika);
3) Obljuba nad nemoćnim licem (član 179. Krivičnog zakonika);
4) Obljuba nad detetom (član 180. Krivičnog zakonika);
5) Obljuba zloupotrebom položaja (član 181. Krivičnog zakonika);
6) Nedozvoljene polne radnje (član 182. Krivičnog zakonika
7) Polno uznemiravanje (član 182a Krivičnog zakonika);
8) Podvođenje i omogućavanje vršenja polnog odnosa (član 183. Krivičnog
zakonika);
9) Posredovanje u vršenju prostitucije (član 184. Krivičnog zakonika);
10) Prikazivanje, pribavljanje i posedovanje pornografskog materijala i
iskorišćavanje maloletnih lica za pornografiju (član 185. Krivičnog zakonika);
11) Navođenje deteta na prisustvovanje polnim radnjama (član 185a
Krivičnog zakonika);
12) Zapuštanje i zlostavljanje maloletnog lica (član 193. Krivičnog zakonika);
13) Nasilje u porodici (član 194. Krivičnog zakonika);
14) Nedavanje izdržavanja (član 195. Krivičnog zakonika);
15) Kršenje porodičnih obaveza (član 196. Krivičnog zakonika);
16) Rodoskvrnuće (član 197. Krivičnog zakonika);
17) Trgovina ljudima (član 388. Krivičnog zakonika);
18) Druga krivična dela, ako je krivično delo posledica nasilja u porodici.
Ovaj zakon se primenjuje i na pružanje zaštite i podrške žrtvama krivičnih
dela iz stava 1. ovog člana (u daljem tekstu: krivična dela određena ovim zakonom).
Primena drugih propisa.
                Ako ovim zakonom nije drugačije određeno, na sprečavanje nasilja u porodici, u postupcima protiv učinilaca krivičnih dela određenih ovim zakonom i na pružanje zaštite i podrške žrtvama nasilja u porodici i žrtvama krivičnih dela određenih ovim zakonom primenjuju se Krivični zakonik, Zakonik o krivičnom postupku, Zakon o parničnom postupku, Porodični zakon i Zakon o policiji.
Disciplinska odgovornost
   Nepostupanje sudija, javnih tužilaca i zamenika javnih tužilaca u rokovima koji su određeni ovim zakonom predstavlja disciplinski prekršaj.




Nadležni organi ustanove 
               Za sprečavanje nasilja u porodici i pružanje zaštite i podrške žrtvama nasilja uporodici i žrtvama krivičnih dela određenih ovim zakonom nadležni su policija, javna tužilaštva, sudovi opšte nadležnosti i prekršajni sudovi, kao nadležni državni organi, i centri za socijalni rad, kao ustanove. Pored nadležnih državnih organa i centara za socijalni rad, u sprečavanju nasilja u porodici, preko davanja pomoći i obaveštavanja o nasilju, kao i pružanju podrške žrtvama nasilja učestvuju i druge ustanove u oblasti dečje, socijalne zaštite, obrazovanja, vaspitanja i zdravstva (u daljem tekstu: državni organi i ustanove nadležne za primenu ovog zakona), kao i tela za rodnu ravnopravnost na nivou lokalnih samouprava.
             Što se tiče rada u Centru na ovoj problematici preduzeli smo sve mere i aktivnosti u skladu sa primenom novog Zakona o sprečavanju nasilja u porodici, a čije su odredbe počele da se primenjuju 01.06.2017.godine. Svaka porodica ima određene probleme u odnosima u pojedinim ciklusima svoga razvoja, koji u nekim slučajevima mogu dovesti do ozbiljnih teškoća u obavljanju porodičnih funkcija. Razvod braka predstavlja izuzetan potres koji zahvata sve pore čovekovog života i ostavlja nesagledive posledice kako na bračne supružnike, tako i na njihovu maloletnu decu. Iz svega napred rečenog može se konstatovati da ova problematika predstavlja veoma složen i odgovoran zadatak koji se postavlja pred društvenu zajednicu. Poslove i radne zadatke u sređivanju poremećenih bračnih i porodičnih odnosa obavlja kompletan stručni tim Centra za socijalni rad, a koga sačinjavaju socijalni radnik, psiholog, pedagog i pravnik.    
	U toku godine stručna služba Centar za socijalni rad obradi oko 500 zahteva iz problematike poremećenih bračnih i porodičnih odnosa, od čega oko 350 bračnih i  oko 150 iz vanbračnih zajednica.
           Pored toga u toku godine se radi i sa oko 200 slučajeva gde nisu formalno podneti zahtevi, ali se služba aktivno uključuje u rešavanju problematike poremećenih bračnih i porodičnih odnosa ovih porodica.             
	  Svi zahtevi za sprovođenje postupka mirenja i davanja predloga o poveravanju dece roditelja u brakorazvodnom sporu, kao i kod zahteva za poveravanje dece iz vanbračnih zajednica, biće blagovremeno obrađeni i dostavljeni nadležnim službama i institucijama. 
            U skladu sa zakonskim odredbama Centar za socijalni rad ima mobilne timove i u Službi za zaštitu dece i omladine i u Službi za zaštitu odraslih i starih osoba, tzv neodložne intervencije. Mobilni timovi su pripravni 24 časa dnevno svakog dana. Od početka 2025.godine  imali smo preko  80 intervencija po pozivu Policijske uprave Novi Pazar,a i u toku planske 2026. godine će se nastaviti sa saradnjom  putem neodložnih intervencija.                     
            Problematika poremećenih bračnih i porodičnih odnosa još uvek nije predmet sistematskog delovanja u našoj sredini. Ovo se naročito odnosi na prevenciju i edukaciju mladih ljudi. Godinama ističemo potrebu za otvaranjem Savetovališta za brak i porodicu, koje bi se bavilo problemima i odnosima među ljudima pre braka, u toku braka i posle razvoda braka, poslovima planiranja porodice, odgovornim roditeljstvom, itd. Centar za socijalni rad ima u prizemlju naše zgrade poslovni prostor koji trenutno nije u funkciji, jer su potrebna sredstva za adaptaciju i uređenje. Ukoliko bi se to uradilo i uz određena kadrovska pojačanja Centar za socijalni rad bi u najskorijem roku mogao da otvori Savetovalište za brak i porodicu. Naša su očekivanja da će se u toku 2026. godine stvoriti uslovi za formiranjem jedne ovakve organizacione jedinice u sastavu Centra za socijalni rad. 

5.2.1 USTANOVA ZA SMEŠTAJ ODRASLIH  I STARIH ,,NOVI PAZAR,, 
Dom za stara lica
         Opšti cilj ovog projekta je rešavanje problematike  zbrinjavanja starih osoba kojima je neophodan institucionalni smeštaj u gradu Novom Pazaru , a korisnici su svi građani Republike Srbije.
          Od 01.11.2014. godine ustanova je počela sa prijemom korisnika i trenutno je smešteno 92 odraslih i starih osoba.
     Kapacitet doma je 93 mesta, od čega 30 za zavisne korisnike, 30 za poluzavisne i 33 mesta za nezavisne korisnike.                
            Treba istaći da se radi o velelepnom objektu smeštenom u prelepom okruženju borove i jelove šume, što je za korisnike od velikog značaja. Ovo je jedan od najlepših objekata ove vrste u zemlji.             
             Ustanova za smeštaj odraslih i starih lica ,,Novi Pazar,, u prethodnim godinama izvršila je nabavku opreme za kotlarnicu, kuhinju, vešeraj, kuhinjsko posuđe, posteljno i kuhinjsko rublje, putnički automobil, klima urađaje, energent za grejanje (pelet), deo medicinske opreme, deo nameštaja, telefonsku centralu, javljače požara i protivpožarnu opremu, video nadzor, itd iz  sredstava odobrenih u budžetu Ministarstva za rad, zapošljavanje, boračka i socijalna pitanja.     
             Što se tiče infrastrukture, urađena je nova vodovodna, kišna i fekalna mreža i dobijen je privremeni priključak na elektro mrežu od strane Elektrodistribucije Novi Pazar, koji delimično može da zadovolji potrebe rada Domskog odeljenja. 
             Posebno treba istaći da smo od strane Ministarstva za rad, zapošljavanje, boračka i socijalna pitanja u toku 2016. godine dobili licencu u trajanju od 6 godina. U avgustu mesecu 2022. godine dobili smo rešenje od resornog ministarstva o obnovi licence u trajanju od 6 godina. To znači da smo ispunili sve bezbedonosne i druge uslove koji su potrebni za obavljanje ove delatnosti.
            Takođe smo u toku 2025. godine smo nabavljali neophodnu opremu za potrebe doma, a planirano je da se i u 2026. godini nabave nedostajuća sredstva i oprema.
             U narednom periodu raditi intenzivno na nabavci nedostajuće opreme kako bi ustanova nesmetano mogla da funkcioniše sa punim kapacitetima. Takođe u narednom periodu raditi na informisanju građana i potencijalnih korisnika o uslovima boravka i uslugama koje pruža naša ustanova. U  narednom planskom periodu raditi na popunjavanju svih smeštajnih kapaciteta  i obezbeđivanju kompletne opreme, kako bi ustanova bila u stanju da rentabilno ekonomski posluje.
               Najveći problem sa kojim se suočavamo u radu Domskog odeljenja je nedostatak radnika koji se finansiraju iz cene smeštaja korisnika. Potreban je još određen broj radnika, pa su naša očekivanja da će se ovaj problem rešiti u toku planske 2026. godine.
               Isto tako  neophodno je umrežavanje socijalnih aktera na rešavanju problema smeštaja starih osoba, prevencija smeštaja kroz edukativno delovanje i podizanje svesti javnosti o problemima starih osoba.
Centar za socijalni rad Novi Pazar  će u planskom  periodu intenzivno raditi na popularisanju domskog smeštaja.
            Ažurirali smo sajt Centra za socijalni rad, gde smo uradili promotivni spot Domskog odeljenja, koji je dostupan na veb adresi : https://www.csrnovipazar.org.rs/.  

5.3. 	SLUŽBA ZA PRIJEM I UPRAVNO-PRAVNE POSLOVE
Centar za socijalni rad će u toku 2026. godine, u okviru Službe za prijem i upravno- pravne poslove, realizovati poslove na socijalnoj zaštiti korisnika. U okviru ove službe materijalno ugrožena lica ostvaruju pravo na novčanu socijalnu pomoć, pravo na dodatak za pomoć i negu drugog lica i jednokratne pomoći.

5.3.1. Pravo na novčanu socijalnu pomoć
Pravo na novčanu socijalnu pomoć spada  u osnovno pravo socijalne zaštite koje redovno isplaćuje Ministarstvo za rad, zapošljavanje, boračka i socijalna pitanja.
 U toku 2026. godine planira se oko 2300 korisnika novčane socijalne pomoći na evidenciji Centra za socijalni rad, sa oko 2500 sauživaoca u okviru materijalno ugroženih porodica. Znači da će oko 4800 materijalno ugroženih lica koristiti ovu vrstu pomoći.
Zadnjih godina Centar beleži blagi pad broja korisnika ovog  prava, tako da očekujemo da će se taj trend nastaviti u 2026. godini.
Više je razloga koji mogu dovesti do smanjenja broja korisnika a kao najznačajnije ističemo : uvođenje registra ,,Socijalna karta“, čijom primenom smo dobili mogućnost uvida u podatke o korisnicima koje se vode u evidencijama CRS, MUP, PGZ, NZS, Poreske uprave i PIO fonda, povećanje minimalne cene rada, porast broja zaposlenih i stimulativne mereza zapošljavanje posebno osetljivih društvenih grupa i korisnika Centra. No bez obzira na očekivani pad broja korisnika i u narednoj godini, očekuje se pojačana aktivnost u oblasti preventivnih mera i sistematskih rešenja koja su uvođenjem jedinstvenog infomacionog sistema planirane od strane ministarstva nadležnih za socijalnu i porodičnu zaštitu.





5.3.2. Pravo na dodatak za pomoć i negu drugog lica
Pravo na dodatak za pomoć i negu drugog lica i pravo na uvećani dodatak za pomoć i negu drugog lica, takođe spada u osnovna prava socijalne zaštite i ovo pravo koriste osobe kojima je zbog prirode i težine bolesti neophodna pomoć drugog lica.
U toku 2026. godine planira se oko 1100 korisnika ovog prava iz kategorija odraslih i starih lica na evidenciji Centra za sociajlni rad. Za tu isplatu ovog prava nadležno je Ministarstvo za rad, zapošljavanja, boračka i socijalna pitanja.

	
Ukupan broj korisnika u registar CSR na aktivnoj evidenciji 2025. prema starosti i polu.

	
Korisnici po uzrastu
	
Broj korisnika na aktivoj evidenciji
 u toku izveštajnog perioda                                      
(01.01.2025.-31.12.2025.)                                  

	
Broj korisnika na aktivnoj                                evidenciji  dana 31.12.2025.god.


	Deca (0-17)
	M 
1227
	Ž
817
	Ukupno
2044
	M
1227
	Ž
817
	Ukupno
2044

	Mladi  (18-25)
	973
	441
	1414
	973
	441
	1414

	Odrasli (26-64)
	2439
	2192
	4631
	2439
	2192
	4631

	Starjiji ( 65 i više)
	956
	1166
	2122
	956
	1166
	2122

	Nepoznato 
	2050
	986
	3036
	2039
	902
	2941

	Ukupno
	7645
	5602
	13247
	7634
	5518
	13152



6. PRAVO I USLUGE SOCIJALNE ZAŠTITE U ZAJEDNICI
       
	Grad  Novi Pazar ima izuzetno značajan set mera kojima se pojedincima i porodici pomaže u prevazilaženju teških situacija. Sredstva za socijalnu zaštitu moraju se koristiti na najefikasniji način, kako bi lokalna zajednica, a posebno ugrožene grupe, dobili najviše moguće.
	Prisutna je senzibilnost u razumevanju potreba za unapređivanjem sistema socijalne zaštite na lokalnom nivo i u pogledu realizacije prava iz oblasti socijalne zaštite što je rezurtiralo dobrom saradnjom između osnivača i Centra za socijalni rad i zajedničkim ulaganjem  napora u obezbeđivanju materijalnih i drugih mogućnosti za ovu delatnost.
	Lokalna samouprava nastoji da pruži materijanu podršku Centru ceneći ostvareni kvalitet socijalnog rada, entuzijazam, preuzimanje liderske pozicije u razvoju lokalnih usluga, povezivanje lokalnih institucija i težnje za razvojem integrativne socijalne zaštite u Novom Pazaru.
	Prava i usluge biće realizovani na osnovu Odluke o socijalnoj zaštiti građana na teritoriji grada Novog Pazara. Sredstva za finansiranje prava i pružanje usluga iz Odluke obezbeđuju se u budžetu grada Novog Pazara u skladu sa odlukom o budžetu za tekuću godinu, ali se mogu obezbediti i od donatora, sponzora, fondova namenjenih smanjenju siromaštva, kao i učešćem korisnika i lica koja u skladu sa zakonom dužna da učestvuju u njihovom izdržavanju i iz drugih izvora u skladu sa zakonom.
	Prava utvrđena Odlukom su sledeća:
· Pravo na jednokratnu novčanu pomoć;
· Posebna novčana naknada;
· Pravo na opremu korisnika za smeštaj u ustanovu ili drugu porodicu;
· Pravo na putne troškove za roditelje-staratelje dece ometene u razvoju koja su na redovnom  školovanju;
· Pravo na naknadu troškova sahrane,;
· Pravo na besplatni obrok;

Usluge utvrđene Odlukom su sledeće:
                   1. Privrenmeni smeštaj u Prihvatilište za žene i decu žrtve nasilja u porodici;
                   2. Pomoć  i nega u kući;
                   3.  Dnevni boravak za osobe sa smetnjama u razvoju;
                   4. Socijalno stanovanje u zaštićenim uslovima;
       5. Usluge neodložnih intervencija;
 6.  Interventni smeštaju kriznim sitacijama;
       7. Stanovanje uz podršku za mlade koji izlaze iz sistema socijalne zaštite (porodični i domski smeštaj);
8. Savetovalište za brak i porodicu;
                   9. Personalna asistencija;
                  10. Stanovanje uz podršku za osobe sa invaliditetom;
                   11. Predah smeštaj;
	12. Lični pratilac.
	

6.1.  Jednokratna novčana pomoć

	Jednokratna novčana pomoć tokom 2026. godine koristiće oko 1000 korisnika koja se nalaze u stanju socijalne potrebe.
	Ova pomoć se korisnicima pruža za sledeće namene: kupovina neophodnih lekova i lečenje, ili kupovina osnovnih životnih namirnica, kupovina ogreva, regulisanje dugovanja za komunalne usluge i dr.
	Planira se da u toku godine Grad Novi Pazar preko Centra za socijalni rad, obezbedi Interventnu jednokratnu novčanu pomoć, deci iz porodica korisnika novčane socijalne pomoći za nabavku pribora i udžbenika, kao i studentima iz tih porodica.


6.2.  Usluge socijalne zaštite u zajednici

	Jedna grupa dnevnih usluga se već dugi niz godina realizuje uz finansijisku podršku Grada Novog Pazara. To su sledeće dnevne usluge:
	Pomoć  u kući za odrasla i stara lica jeste značajna dnevna usluga u lokalnoj sredini.
	Grad Novi Pazar je obezbedio svojim najstarijim sugrađanima ovu dnevnu uslugu u zajednici i time obezbedio korisnicima zadovoljenje potreba u sopstvenoj zajednici.
U toku godine, uslugu Pomoć u kući, pružiće 7 gerento-domaćica za 110 korisnika.
Dnevne usluge u zajednici
	 Dnevne usluge u zajednici, broj korisnika koje je na uslugu uputio CSR  i pružaoci usluga

	




Vrsta usluge

	Vvrsta usluge u zajednici- koja postoji obeležiti sa 1 ili koja ne postoji obeležiti sa O
	Broj korisnika koje je na uslugu uputio CSR
	Pružaoci usluga

	
	
	
	CSR neposredno
	Organiza-ciona jedinica CSR
	Ustanova koju je osnovala lokalna samouprava
	NVO
	Drugi pružaoci

	Dnevni boravak za decu i mlade sa smetnjama u razvoju
	     0

	0
	0
	0
	0
	0
	0

	Dnevni boravak za decu i mlade sa telesnim invaliditetom
	0
	0
	0
	0
	0
	0
	0

	Dnevni boravak za odrasle  

	0
	0
	0
	0
	0
	0
	0

	Dnevni boravak za starije
	0
	0
	0
	0
	0
	0
	0

	Pomoć u kući za decu i mlade sa smetnjama u razvoju i invaliditetom

	0
	0
	     0
	0
	0
	0
	0

	Pomoć u kući za odrasle
	0
	0
	0
	0
	0
	0
	0

	Pomoć u kući za starije
	0
	110
	0
	0
	0
	0
	0

	Svratište za decu ulice
	0
	0
	0
	0
	0
	0
	0

	Svratište za odrasle i starije
	0
	0
	0
	0
	0
	0
	0

	Nešto drugo
	0
	0
	0
	0
	0
	0
	0

	Ukupno
	0
	110
	0
	0
	0
	0
	0



	Dnevni boravak za osobe sa smetnjama u razvoju je usluga koja je namenjena mladima i odraslima sa intelektualnim teškoćama, koji imaju potrebu za dnevnim zbrinjavanjem, nadzorom i podrškom u održanju i razvijanju potencijala.
Finansijska sredstva za pružanje usluga dnevnog boravka obezbeđuje se iz budžeta Grada Novog Pazara, od donatora, sponzora, ostalih nivoa vlasti i drugih izvora u skladu sa zakonom.
	Lični pratilac deteta usluga koja se pruža detetu sa invaliditetom, odnosno sa smetnjama u razvoju, kome je bitna podrška i zadovoljavanje osnovnih potreba u svakodnevnom životu u oblasti kretanja, održavanja lične higijene, hranjenja, oblačenja i komunikacija sa drugim, pod uslovom nda je uključeno u vaspitno-obrazovnu ustanovu, odnosno školu, do kraja redovnog školovanja, uključujući završetak srednje škole. 
	Personalna asistencija je usluga koja se pruža punoletnim licima sa invaliditetom koja se ostvaruju pravo na uvećani dodatak za pomoć i negu drugog lica, imaju sposobnost za samostalno donošenja odluka, radno su angažovana ili aktivno uključena u društveni život zajednice, odnosno u redovni ili individualni obrazovani program. 
	Ova usluga se realizuje uz finansijsku pomoć Grada Novog Pazara. Zahtevi za korišćenje ove usluge podnose se Centru za socijalni rad kao uputnom organu koji vrši procenu potrebe, određuje  stepen podrške korisnika i donosi rešenje o priznavanju prava.










7. [bookmark: _Hlk219273355]FINANSIJSKI PLAN 

FINANSIJSKI PLAN CENTRA ZA SOCIJALNI RAD NOVI PAZAR ZA 2026. GODINU

Ovim finansijskim planom se utvrđuju prihodi i primanja, rashodi i izdaci Centra za socijalni rad Novi Pazar za 2026. godinu.


	Ekon.
Klasif.

	Tekući prihodi
	Iznos dinara

	
	
	

	733121
	Tekući transferi od drugih nivoa vlasti-Grad
	45.000.000,00

	745129
	Sopstveni prihodi- prihodi na osnovu cene smeštaja
	45.721.442,00

	791111
	Prihodi iz budžeta -Republika
	 131.568.102,00

	321311
	Neraspoređen višak primanja iz ranijih godina broj evidencionog računa;
1301
1302
1502
1503
1701 

   
	35.240,27
29.503,00
300,00
406.596,95
997.273,47

	
	UKUPNO:
	224.906.921,69




	                                                                                                         

	                                                                                                                                 Planirani rashodi

	        Tekući izdaci                                                            01                        04              1501                07           1701       1503      

	1.
	411000
	Plate, dodaci i naknade za zaposlene
	73.989.000,00 
	10.865.213,00
	0,00
	26.476.291,00
	0,00
	0,00

	2.
	412000
	Socijalni doprinosi na teret poslodavca
	11.949.000,00
	1.658.229,00  
	0,00
	4.276.405,00
	0,00
	0,00

	3.
	413000
	Naknada u naturi
	2.000,00
	100.000,00
	0,00
	105.000,00
	0,00
	0,00

	4
	414000
	Socijalna davanja 
	1.680.806,00
	902.000,00
	0,00
	183.550,00
	0,00
	0,00

	5.
	415000
	Naknade troškova za zaposlene
	1.000.000,00
	700.000,00
	0,00
	414.819,00
	0,00
	0,00

	5.
	416000
	Jubilarne nagrade
	601.000,00
	500.000,00
	0,00
	134.125,00
	0,00
	0,00

	6.
	421000
	Stalni troškovi
	2.300.000,00
	2.250.000,00
	0,00
	1.801.756,00
	0,00
	0,00

	7.
	422000
	Troškovi putovanja
	1.500.000,00
	500.000,00
	0,00
	0,00
	0,00
	0,00

	8.
	423000
	Usluge po ugovoru  0013
0005
	29.847.296,00
1.800.000,00
	
5.500.000,00
	0,0
	
700.000,00
	0,00
	0,00

	9.
	424000
	Specijalizovane usluge
	398.000,00
	1.120.000,00
	0,00
	150.000,00
	0,00
	0,00

	10.
	425000
	Tekuće opravke i održavanja
	600.000,00
	2.950.000,00
	0,00
	1.158.554,00
	0,00
	0,00

	11.
	426000
	Materijal
	1.300.000,00
	14.870.000,00
	0,00
	965.000,0
	0,00
	0,00


	12.
	465000
	Ostale donacije, dotacije i transferi
	0,00
	1.000,00
	0,00
	1.000,00
	0,00
	0,00

	13.
	472000
	Naknade za                              0016
Socijalnu zaštitu                0013
 Iz budžeta                        0005    
	2.500.000,00
1.500.000,00

	

3.200.000,00
	0,00
	

7.500.000,00
	
0,00
	0,00

	14.
	482000
	Porezi, obavezne takse i kazne 
	600.000,00
	600.000,00
	0,00
	125.500,00
	0,00
	0,00

	15.
	483000
	Novčane kazne i penali po rešenju sudova
	1.000,00
	5.000,00
	0,00
	5.000,00
	0,00
	0,00

	   
16.
	484000
	Naknade štete za povrede ili štetu nastalu usled elementarnih nepogoda
	0,00
	0,00
	0,00
	0,00
	0,00
	0,00

	17.
	485000
	Ostale naknade štete
	0,00
	0,00
	0,00
	0,00
	0,00
	0,00

	18.
	511000
	Zgrade i građevinski objekti
	0,00
	0,00
	0,00
	0,00
	0,00
	0,00

	19.
	512000
	Mašine i oprema   0015
	0,00
	0,00
	0,00
	1.000.000,00
	0,00
	0,00

	
	
	Ukupno:
	131.568.102,00
	45.721.442,00

8. PLAN STRUČNOG USAVRŠAVANJA ZAPOSLENIH

                Zakonom o socijalnoj zaštiti, Posebnim kolektivnom ugovorom za socijalnu zaštitu u Republici Srbiji, Pravilnikom o licenciranju stručnih radnika u socijalnoj zaštiti  I Pravilnikom o radu Centra za socijalni rad Novi Pazar, predviđeno je stručno usavršavanje radnika. Plan stručnog usavršavanja zasnovan je na stavu da su ljudi njihova znanja, sposobnosti i kompetencije najznačajniji resurs za dostizanje ciljeva socijalne zaštite. Centar za socijalni rad dužan je da stručnom radniku obezbedi stručno usavršavanje, a prema planu stručnog usavršavanja.
            Planom stručnog usavršavanja predviđeno je pohađanje prvenstveno onih obuka koje su akreditovane od strane Republičkog zavoda za socijalnu zaštitu, ali i drugih edukacija koje omogućavaju sticanje bodova neophodnih za dobijanje i obnavljanje licence.
Na osnovu plana stručnog usavršavanja i planova stručnih službi Centra istaknute su sledeće obuke i edukacije koje bi stručni radnici u toku 2026.godine mogli pohađati u skladu sa raspoloživim novčanim sredstvima:
1. Program osnovne obuke za supervizore u centrima za socijalni rad (znanje i veština supervizora u centrima);
2. Vođenje slučaja u centru za socijalni rad ( za sve nove radnike CSR);
3. Pokretanje sudskih postupaka od strane organa starateljstva;
4. Procena i upravljanje bezbedonosnim rizicima u situacijama nasilja u partnerskim odnosima u porodici;
5. Najbolji interes deteta u postupku razvoda braka roditelja;
6. Program obuke za uzimanje iskaza od dece i mladih žrtava i svedoka u krivičnom postupku;
7. Primena staratljstva u CSR-uloga, obaveze i odgovornosti voditelja slučaja i pravnika;
8. Osnaživanje profesionalca u CSR za procenu i zastupanje pred srodničkim sistemima;
9. Stanovanje uz podršku za mlade u sistemu socijalne zaštite;
10. Intervencija CSR  u zaštiti dece u situacijama visoko kvalifikovanih razvoda roditelja;
11. Obuka hranitelja za specijalizovano i urgentno hraniteljstvo za odrasle osobe sa smetnjama u mentalnom / intelektualnom funkcionisanju-specijalizovano hraniteljstvo kao put do socijalne inkluzije;
12. Obuka stručnjaka za jačanje kompetencija roditeljskih porodica koje brinu o osobama sa smetnjama u razvoju- moje pravo na porodicu;
13. Savetodavni rad sa roditeljima dece sa smetnjama u razvoju;
14. Prevladavanje profesionalnog stresa;
15. Osnovne smernice za rad sa osobama sa iskustvom traume;
16. Otuđivanje deteta kao psihološko nasilje-radna dijagnostika i dijagnostički izazovi.
                Zaposleni u Centru će tokom godine pratiti i usvajati savremena dostignuca iz oblasti prava, psihologije, pedagogije, i socijalnog rada praćenjem stručne literature, pribavljanjem socijalnih časopisa, izučavanjem i izborom raznih tekstova i unošenjem inovacija u programske sadržaje, aktivnim i pasivnim učešćem na radionicama, tribinama i okruglim stolovima koje će biti organizovane tokom godine.




	2. Da li CSR ima godišnji plan stručne obuke/usavršavanja zaposlenih radnika?

	Da

	Ne






	
3. Broj stručnih radnika koji su pohađali programe stručnog usavršavanja u izveštajnom periodu

	
Vrsta  programa obuke ili stručnog usavršavanja
	Broj programa, događaja
	Broj radnika

	Programi obuke koji su akreditovani u sistemu socijalne zaštite
	25

	32

	Programi obuke koji nisu akreditovani u sistemu socijalne zaštite 
	23

	23

	Seminari, savetovanja, konferencije i drugo

	22
	47

	Neki drugi programi ili usavršavanja (akademsko usavršavanje – specijalizacija, master i sl.)

	0
	0

	
4.  Broj zaposlenih stručnih radnika i saradnika koji imaju potrebu za stručnim usavršavanjem

	Oblast stručnog usavršavanja
	Broj radnika

	1. Stručni postupci i procedure u radu CSR
	30


	2. Zaštita dece i mladih

	9


	3. Zaštita odraslih i starijih osoba
	4

	4. Podrška porodici 
	10

	5. U odnosu na oblast u kojoj postoji najveća potreba za stručnim usavršavanjem navedite potrebne obuke po prioritetu (ukoliko među navedenim potrebnim obukama postoje obuke koje nisu akreditovane, stavite oznaku) 






9. PLANIRANE PROGRAMSKE I PROJEKTNE AKTIVNOSTI ZA 2026. GODINU

Centar za socijalni rad u toku 2026. godine planira unapeđenje i realizaciju sledećih oblasti rada:
1. Primena Zakona o socijalnoj zaštiti i drugih relevantnih zakona i predzakonskih akata;
2. Umrežavanje institucija i razvijanje partnerstva na svim nivoima;
3. Podsticanje lokalne samouprave za razvijanje postojaćih i uvođenje novih usluga socijalne zaštite u lokalnoj zajednici.

Prioriteti u radu Centra za socijalni rad u 2026.godini:

- U skladu sa principom dostupnosti usluga socijalne zaštite stručni radnici će i u narednoj godini u skladu sa planom pripravnosti obavljati neodložne intervencije i van radnog vremena;
- Redovni sastanci članova Grupe za koordinaciju OJT Novi Pazar, na kojima učestvuju i stručni radnici Centra;
- Centar za socijalni rad će u toku godine organizovati tribine u svim srednjim školama u gradu, sa temom uticaja nasilja na mentalno zdravlje mladih;
- Svake godine, stručni radnici realizuju posete korisnicima pod starateljskom zaštitom o kojima brinu članovi porodice, preispituju izveštaj staratelja i posećuju sve specijalizovane ustanove u kojima su smeštena lica pod starateljstvom kao i korisnici smešteni u gerontološkim centrima, u narednoj godini ova aktivnost će se odvijati u kontinuitetu.
- Imajući u vidu činjenicu da je učešće broja starijih lica sve veće u ukupnoj populaciji stanovništva u nešem gradu, Centar će pokrenuti inicijative nadležnim organima za razvoj prava i usluga koje doprinose njihovom što dužem opstanku u porodičnom okruženju, kao i unapređenju i proširenju postojaćih usluga.
- Nastaviće se permanentno ukazivanje nadležnom Ministarstvu o potrebi povećenja kapaciteta za smeštaj lica sa mentalnim smetnjama u specijalizovanim uslovima zbog postojanja dugačkih lista čekanja za smeštaj;
- Unapređenje hraniteljstva za odrasla i stara lica je jedan od prioriteta u ovoj planskoj godini;
- Unapređenje hraniteljstva za decu i mlade je jedan od prioriteta u ovoj planskoj godini;
- Posebna pažnja će se usmeriti na to da Centar pruži adekvatne informacije o pravima i uslugama, kao i načinima ostvarivanja istih i da one dopru do najranjivijih grupa korisnika;
- U cilju sprečavanja nastanka ili ublažavanja uzorka koji dovode do određenih socijalnih potreba i problema kao i saniranje posledica Centra će u narednoj godini posvetiti veliku pažnju preventivnim aktinostima;
- Centar za socijalni rad  Novi Pazar planira da u toku godine učestvuje u daljem unapređenju novog softverskog sistema pod nazivom SOZIS koje je uvelo nadležno ministarstvo;
- U planskoj godini stručni radnici će nastaviti sa unosom podataka u registar,, SOCIJALNA KARTA“ za sve korisnike sistema socijalne  zaštite;
- Centar za socijalni rad Novi Pazar će u 2026. godini sprovoditi dalju digitalizaciju u svom radu i stvaranje jedinstvene baze podataka o korisnicima;
- U toku 2026. godine Centar za socijalni rad će prilikom izrade novih i realizacije postojećih projekta dati svoj doprinos na  unapređenju sistema socijalne zaštite;
- Takođe će se na zahteve iz nadležnih ministarstva i strukovnih udruženja stručni radnici Centra uključiti u sve aktivnosti koje mogu doprineti daljem razvoju sistema socijalne zaštite;
- U toku godine, stručni radnici Centra za socijalni rad, planiraju da učestvuju na određenim edukacijama koje su i u ovom programu već navedene;
- Nastaviće se konstantna saradnja sa lokalnim medijama, preko kojih će Centar za socijalni rad pružiti potrebne informacije svim sugrađanima u vezi socijalne zaštite;
- Informisanost građana o načinima ostvarivanje prava u socijalnoj zaštiti, vršiće se preko veb-sajta Centra (www.csrnovipazar.org.rs ). Ovaj sajt se redovno ažurira novim informacijama o realizovanim aktivnostima Centar za socijalni rad Novi Pazar;
- Informacije o radu Centra mogu se dobiti i preko Informatora o radu, koji je na sajtu Centra dostupan u elektronskoj formi. U skladu sa Zakonom o slobodnim informacvijama  od javnog značaja, ovaj Informator biće dostupan i na sajtu Poverenika za informacije od javnog značaja, i time se postiže transparentnost ove ustanove.

   Centar za socijalni rad Novi Pazar  će i tokom godine raditi na razvijanju partnerstva u lokalnoj samoupravi na unapređenju socijalne zaštite sa institucijama u lokalnoj zajednici i  nevladinim sekorom. Za sad će se nastaviti saradnja sa sledećim subjektima:

- Lokalni Kordinacioni tim za borbu protiv trgovine ljudima- u skaldu sa Nacionalnom strategijom borbe protiv trgovine ljudima i akcionim planom za njeno sprovođenje;
-    Projekat ,,Klub za adolescente kao nastavak ovog projekta a podržao nas je,, OESC-e Novi Pazar a partner je Udruženje psihologa Novi Pazar
-  Projekat ,,Sociorehabilitacioni klub za adolescente u saradnji sa Centrom za socijlni rad Požarevac i NVO,,Sunce,, Požarevac
- Projekat ,,Podsrška lokalnoj integraciji interno raseljenih lica i izbeglica iz bivše Jugoslavije,,sporazum je finansirao UNHCR a partneri su Ministarstvo za rad, zapošljavanje, boračka i socijalna pitanja i NVO ,,Amyti,,
- Projekat Obuka volontera u Centrima za socijalni rad gde su potpisnici Ministarstvo za rad, zapošljavanje, boračka i socijalna pitanja i Državni univerzitet u Novom Pazaru;
- Projekat ,,Namenski transferi, u partnerstvu sa Ministarstvom za rad, zapošljavanje, boračka i socijalna pitanja  I Gradskom upravom grada Novog Pazara;
- Projekat ,,Javni radovi,, i ,,Stručna praksa,,  u saradnji sa Nacionalnom službom za zapošljavanje;
   -   Projekat : ,,Realizacija Lokalnog plana akcije za decu (LPA),, u saradnji sa UNICEF-om radićemo na realizaciji planskih aktivnosti ovog strateškog dokumenta za našu opštinu.   
  -    Predlozi projektnih ideja za  ,,Pro-program tj. PROGRES,, i UNDP.	

Centar sarađuje sa različitim  institucijama i organizacijama u Republici i  ustanovama i preduzećima u lokalnoj zajednici. Na nivou Republike odvija se saradnja sa: Ministarstvom za  rad, zapošljavanje, boračka i socijalna pitanja, Ministarstvom za brigu o porodici, populacionu politiku i demografiju, Republičkim zavodom za socijalnu zaštitu, Komorom socijalne zaštite , Poverenikom za zaštitu prava na pristup informacijama od javnog značaja i zaštitu podataka o ličnosti, Poverenikom  za rodnu  ravnopravnost i diskriminaciju, Centrima za socijalni rad i ustanovama socijalne zaštite u Srbiji. 
U lokalnoj samoupravi odvijala se saradnja sa javnim preduzećima i ustanovama, ustanovama zdravstvene zaštite,  pravosudnim organima, Policijom, Nacionalnom službom zapošljavanja,osnovnim  i srednjim školama, kao i većim brojem udruženja građana. 
             Na osnovu procena i potreba građana i korisnika usluga Centra za socijalni rad, procene resursa u lokalnoj zajednici i ustanovi, analize zainteresovanih strana, kao i ostalih tehnika operativnog planiranja, donet je Plan i program rada Centra za socijalni rad za 2026. godinu.

















                           10. ZAKLJUČAK

           Na osnovu procena potreba građana grada Novog Pazara i korisnika usluga CSR, procene resursa u lokalnoj zajednici i ustanovi, analize zainteresovanih strana kao i ostalih tehnika operativnog planiranja, urađen je Plan i  program rada za 2026. godinu koji će biti u mogućnosti da zadovolji potrebe naših najugroženijih sugrađana. Vođeni načelom efikasnosti i maksimalne racionalizacije sredstava, program smo usmerili na kategorije koje su u ovom trenutku u stanju visoke potrebe za pomoć društva: kategorije dece i mladih koji su  u riziku, odrasle i decu izložene nasilju u porodici, osobe sa invaliditetom, kao i stare iz svih kategorija sa kojima se susrećemo i za koje verujemo da će inicirani program i proširenje postojećeg, pomoći da upoznaju psihološke i socijalne apekte starenja i starosti, dobiju konkretnu pomoć i time se podrže i osnaže da uz više samostalnosti vode brigu o sebi.
             Posebno je važno istaći da smo sva rešenja predložena prethodnim  planom, a koja zavise isključivo od nas, u potpunosti realizovali. U realizaciji pomenutih planova izuzetan je doprinos Ministarstva za rad, zapošljavanje , boračka i socijalna pitanja, Ministarstva za brigu o porodici i demografiju, kao i Gradska uprava grada Novog Pazara. 
               Godišnjim planom smo predvideli plan saradnje sa lokalnom zajednicom i plan postupanja u vanrednim situacijama i time omogućili dostupnost i vidljivost programa socijalne zaštite, kao i operacionalizaciju brige o licima u stanju najintezivnije socijalne potrebe.      
       Realizacija Godišnjeg programa umnogome zavisi od iznosa sredstava koje lokalna samouprava obezbeđuje u budžetu za 2026. godinu i postojeće zakonske regulative i ograničenja, uz razumevanje situacije i ograničenja budžeta svim izazovima. Takođe, ostaje gorući problem nedostatak stručnih radnika , što postaje posebno vidljivo u situaciji uvećanja broja korisnika po svim osnovama.
                    Od kapitalnih investicija, neophodno je da tokom 2026. godine Centra za socijalni rad Novi Pazar, lokalna samouprava nađe načina za rešavanje pitanja poslovnog prostora sedišta ustanove, koji u postojećim uslovima ne može da zadovolji ni minimum standarda potrebnih za stručni rad i adekvatnu zaštitu i pristup korisničkih grupa, a čak je i bezbedonosno rizična. Napominjemo da nekoliko godina Centar nije imao nikakvih kapitalnih investicija, niti bilo kakve dogradnje, adaptacije i sl. sedišta ustanove a da na godišnjem nivou pruža usluge za oko 13.100 građana sa teritorije Grada Novog Pazara, i to iz najosetljivijih društvenih grupa. 
                   Pored ovih ključnih aktivnosti vezano za funkcionisanje ustanove u celini, napominjemo da će predstavnici centra nastaviti angažovanja u različitim timovima formiranim pri lokalnoj samoupravi i šire  kao i nastavak podrške i iniciranje novih socijalnih usluga, da bi se makar delimično amortizovao pritisak na ustanovu.                     
                  Centar će zajedno sa partnerima iz nevladinog sektora i ostalim akterima, nastaviti da aplicira i iznalazi sredstava kod donatora, vezano za realizaciju programa predviđenih lokalnim akcionim planovima, odnosno svim korisničkim grupama.
               Na osnovu brojnih pokazatelja o broju i obuhvatu korisnika socijalne zaštite, može se konstatovati da je  Plan i program rada Centra za socijalni rad za 2026. godinu baziran je na 


realnim osnovama stanja u oblasti socijalne zaštite u gradu Novom Pazaru i mogućnostima centra kao davaoca usluga socijalne i porodično pravne zaštite
  Stručne službe Centra će i naredne godine prikupljati i obrađivati podatke i istraživati potrebe najugroženijih kategorija korisnika prava i usluga socijalne zaštite i pratiti njihovu realizaciju, i u skladu sa zakonom izrađivati periodične, godišnje programe rada i izveštaje.
Stručni radnici će na zahtev Grada Novog Pazara  uzeti učešće u radnim grupama i timovima na donošenju novih kao i sprovođenju lokalnih strategija i akcionih planova.
Programi socijalne zaštite ne mogu iskoreniti siromaštvo, ali mogu i moraju biti oslonac za najugroženije, za one koji nisu u stanju da sebi obezbede elementarne uslove za život.
Vođeni načelom efikasnosti i maksimalne racionalizacije sredstava, program smo usmerili na kategorije koje su u ovom trenutku u stanju visoke potrebe za pomoć društva: kategorije dece i mladih koji su  u riziku, odrasle i decu izložene nasilju u porodici, osobe sa invaliditetom, kao i stare iz svih kategorija sa kojima se susrećemo i za koje verujemo da će inicirani program i proširenje postojećeg, pomoći da upoznaju psihološke i socijalne aspekte starenja i starosti, dobiju konkretnu pomoć i time se podrže i osnaže da uz više samostalnosti vode brigu o sebi.          

